Diari Oficial de la Generalitat Valenciana


Sumari del DOGV 4605, del 10-10-2003 (2003/10187)

RESOLUCIÓ de 21 de juliol de 2003, del Servei Territorial d'Indústria de València, per la qual se sotmet a informació pública la sol·licitud d'autorització administrativa, reconeixement de la utilitat pública i aprovació del projecte d'execució de les instal·lacions corresponents al gasoducte denominat Ramal Chiva-Utiel, i de les seues instal·lacions auxiliars, que discorre íntegrament per la província de València, així com el seu estudi d'impacte ambiental.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4605

Data del DOGV
:   10-10-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/10570


Organisme emissor
:   Conselleria d'Indústria, Comerç i Turisme

Tipus de document
:   Resolució

RESOLUCIÓ de 21 de juliol de 2003, del Servei Territorial d'Indústria de València, per la qual se sotmet a informació pública la sol·licitud d'autorització administrativa, reconeixement de la utilitat pública i aprovació del projecte d'execució de les instal·lacions corresponents al gasoducte denominat Ramal Chiva-Utiel, i de les seues instal·lacions auxiliars, que discorre íntegrament per la província de València, així com el seu estudi d'impacte ambiental. [2003/10771]
  
Als efectes previstos en la Llei 34/1998, de 7 d'octubre, del Sector d'Hidrocarburs i en el Reial Decret 1434/2002, de 27 de desembre pel qual es regulen les activitats de transport, distribució, comercialització; subministrament i procediments d'autorització d'instal·lacions de gas natural; en la Llei 2/1989 de 3 de març de la Generalitat Valenciana sobre Impacte Ambiental i en el Reglament per a la seua execució; en l'article 17 de la Llei d'Expropiació Forçosa, de 16 de desembre de 1954 i en l'article 56 del seu Reglament (Decret de 26 d'abril de 1957), se sotmet a informació pública la sol·licitud assenyalada que es detalla a continuació:
  
Peticionari: GAS NATURAL SDG, SA, amb domicili a efectes de notificacions a Barcelona, carrer Joan d'Àustria, 39-1a (CP: 08743).
  
Objecte de la petició: Autorització administrativa, reconeixement de la utilitat pública i aprovació del projecte d'execució de les instal·lacions corresponents al gasoducte denominat ?Ramal Chiva-Utiel- i les seues instal·lacions auxiliars que discorre íntegrament per la província de València, afectant els termes municipals de Chiva, Buñol, Alborache, Yátova, Siete Aguas, Requena i Utiel.
  
Descripció de les instal·lacions: El Ramal Chiva-Utiel s'inicia en la posició 15-15.01 de la xarxa de gas, eixida VS-7:xarxa de Cheste-Chiva-Buñol-Alborache i Turís i subministrarà gas natural per a consum industrial i domèstic en les poblacions de Requena i Utiel, el qual comprén les següents instal·lacions auxiliars:
  
Connexió elèctrica en M.T. a EPC núm.1 situada en proximitats de posició 15-15.01.
  
Posició 15-15.02 per a vàlvula de seccionament manual.
  
Posició 15-15.03 per a vàlvula de seccionament manual
  
Posició 15-15.04 per a vàlvula de seccionament manual i ERM 49.5/16 Bar per a futura eixida de la xarxa de Requena.
  
Posició 15-15.05 per a vàlvula de seccionament manual i ERM 49.5/16 Bar per a la futura eixida de la xarxa d'Utiel, amb la corresponent instal·lació elèctrica en M.T. per a EPC núm.2.
  
Canonada d'acer al carboni tipus API 5L GR B amb diàmetre de 10- I 8''soterrades a un metre de profunditat com a mínim sobre la seua generatriu superior.
  
El traçat té una longitud de 58.106 metres que discorren en la seua totalitat per la província de València.
  
La pressió màxima de servici per al Gasoducte serà de 49,5 bar relatius El cabdal inicial serà de 15.648 m³(n)/h.
  
El pressupost total ascendix a deu milions tres-cents setanta-quatre mil huit-cents quaranta-nou euros (77.822.564 euros).
  
El projecte inclou plans parcel·laris i la relació concreta i individualitzada de béns i drets afectats.
  
Afecció a finques de propietat privada derivada de la construcció del projecte i les seues instal·lacions auxiliars:
  
Un. Expropiació en ple domini dels terrenys sobre els quals s'han de construir les instal·lacions fixes en superfície.
  
Dos. Per a les canalitzacions:
  
A) Imposició de servitud permanent de pas de gas al llarg del traçat de la conducció, amb una amplària de tres metres (3 m), un metre i mig (1,5 m) a cada costat de l'eix, per on discorrerà la canonada o canonades que es requerisquen per a la conducció del gas, així com per al cable de comunicacions del gasoducte. Esta servitud estarà subjecta a les següents limitacions al domini:
  
1. Prohibició d'efectuar treballs de llaurada o semblants a una profunditat superior a cinquanta centímetres, així com de plantar arbres o arbustos, a una distància inferior a dos metres comptats a partir de l'eix de la canonada.
  
2. Prohibició de realitzar qualsevol tipus d'obra o construcció, edificació o d'efectuar acte algun que poguera danyar o pertorbar el bon funcionament de les instal·lacions a una distància inferior a cinc metres (5 m) de l'eix de la canonada i a un costat i a l'altre de la mateixa. Esta distància podrà reduir-se, sempre que se sol·licite expressament i es complisquen les condicions que, en cada cas, fixe l'Òrgan competent de l'administració.
  
3. Lliure accés del personal i equips necessaris per a poder vigilar, mantindre, reparar o renovar les instal·lacions amb pagament, si és procedent dels danys que s'hi ocasionen.
  
4. Possibilitat d'instal·lar les fites per a senyalització o delimitació i els tubs de ventilació, així com de realitzar les obres superficials o subterrànies que siguen necessàries per a l'execució o funcionament de les instal·lacions.
  
B) Ocupació temporal dels terrenys necessaris per a l'execució de les obres de la franja que es reflectix per a cada finca en els plans parcel·laris d'expropiació. En esta zona es farà desaparéixer, temporalment, tot obstacle i es realitzaran les obres necessàries per a l'estesa i instal·lació de la canalització i elements annexos, executant-hi els treballs i operacions necessaris a estos fins.
  
Tres. Per al pas dels cables de connexió i elements dispersors de protecció catòdica:
  
A) Imposició de servitud de pas sobre una franja de terreny d'un metre (1 m) d'ample, per on discorreran soterrats els cables de connexió. Per als llits dispersors de protecció catòdica, la franja de terreny on s'establix la imposició de servitud permanent de pas, tindrà com a amplària la corresponent a la de la instal·lació més un metre a cada costat. Estes franges estaran subjectes a les següents limitacions de domini:
  
1. Prohibició d'efectuar treballs de llaurada o semblants a una profunditat superior a cinquanta centímetres (50 cm), a plantar arbres o arbustos i realitzar qualsevol tipus d'obres, construcció o edificació a una distància inferior a un metre i mig (1,5 m), a cada costat del cable de connexió o del límit de la instal·lació soterrada dels llits dispersors, podent exercir el dret de talar o arrancar els arbres o arbustos que hi haguera a una distància inferior a la indicada.
  
2. Lliure accés del personal i equips necessaris per a poder vigilar, mantindre, reparar, o renovar les instal·lacions amb pagament, si és procedent, dels danys que s'hi ocasionen
  
B) Ocupació temporal com a necessitat derivada de l'execució de les obres, de la franja que es reflectix per a cada finca en els plans parcel·laris d'expropiació i en la que es podrà fer desaparéixer tot obstacle, així com realitzar les obres necessàries per a l'estesa i muntatge de les instal·lacions i elements annexos, executant les obres i operacions
  
Quatre: Per a línies elèctriques de mitja tensió:
  
A) Servitud permanent de pas en una franja de terreny d'un metre (1 m) d'ample a cada costat de l'eix de la línia i en tot el seu traçat, cosa que implicarà el lliure accés del personal i elements necessaris per a poder vigilar, mantindre, reparar o renovar les instal·lacions amb pagament, si és procedent, dels danys que s'hi ocasionen.
  
B) Servitud permanent de vol en una franja de 15 metres centrada amb l'eix de la línia. Esta servitud estarà subjecta a les següents limitacions:
  
Prohibició d'alçar edificacions o construccions de qualsevol tipus, ni efectuar cap acte que poguera danyar el bon funcionament de la línia, a una distància inferior a set metres i mig (7,5 m) de l'eix de la línia de pals de l'estesa
  
Prohibició de plantar arbres amb altura màxima superior a quatre metres (4m) a una distància inferior a tres metres (3 m) de l'eix de la línia de pals de l'estesa
  
Ocupació temporal de la superfície que es determina per a cada línia en els plans parcel·laris, per a realitzar les obres necessàries.
  
Cosa que es fa pública per a coneixement general i especialment dels propietaris dels terrenys i la resta de titulars afectats per este Projecte, la relació de la qual s'inserix al final de l'anunci perquè puga ser examinat l'expedient en el Servei Territorial d'Indústria de València, situat al c/ Gregorio Gea, núm. 27 de València (C.P.46533), com també els plans parcel·laris als respectius ajuntaments, i presentar-hi en triple exemplar, en este Servei Territorial les al·legacions que es consideren oportunes, en el termini de vint dies hàbils a comptar des de l'endemà de la publicació d'este anunci.